stanford-oval/wikipedia huggingface dataset:
รัฐประหารในประเทศไทย พ.ศ. 2557
ผลลัพธ์ > ผลทางเศรษฐกิจ

หนังสือพิมพ์ไทยรัฐตั้งข้อสังเกตว่า การบริหารประเทศหลังรัฐประหารครั้งนี้เน้นการแก้ไขปัญหาทางเศรษฐกิจเป็นวัตถุประสงค์หลัก คสช. เริ่มให้ ธ.ก.ส. นำเงินสภาพคล่อง 40,000 ล้านบาทมาจ่ายหนี้โครงการรับจำนำข้าว 92,000 ล้านบาท เริ่มตั้งแต่วันที่ 26 พฤษภาคม 2557 เดือนมิถุนายน 2557 ผู้อำนวยการสำนักงานนโยบายและแผนการขนส่งและจราจร เปิดเผยว่า ยุทธศาสตร์การพัฒนาโครงสร้างพื้นฐานมีระยะเวลาดำเนินการในปี 2558–2565 กรอบเงินลงทุน 3 ล้านล้านบาท โดยเพิ่มแผนแม่บทโครงการทางอากาศจากแผนแม่บท 2 ล้านล้านบาทของรัฐบาลยิ่งลักษณ์ รัฐวิสาหกิจส่วนใหญ่สามารถใช้เงินลงทุนของตัวเอง วันที่ 1 สิงหาคม คสช. อนุมัติโครงการขนส่งทางรางมูลค่า 741,000 ล้านบาทเพื่อเชื่อมกับประเทศจีนโดยตรงภายในปี 2564 และจนถึงวันเดียวกัน คสช. อนุมัติงบประมาณรายจ่ายไปแล้ว 304,969 ล้านบาท
หลัง คสช. ประกาศเมื่อวันที่ 11 มิถุนายนว่าจะจัดการกับแรงงานต่างด้าวผิดกฎหมายในประเทศไทย ผู้อพยพต่างด้าวจำนวนมากออกนอกประเทศทันทีในวันเดียวกัน วันที่ 16 มิถุนายน ชาวกัมพูชากว่า 180,000 คนหนีออกนอกประเทศไทย ฝ่ายแรงงานพม่าไม่ออกจากประเทศไทย เพราะตลาดแรงงานของพม่ามีทางเลือกน้อยกว่าตลาดแรงงานของกัมพูชา
เดือนตุลาคม 2557 ที่ประชุมคณะกรรมการนโยบายและบริหารจัดการข้าว (นบข.) ที่มีพลเอก ประยุทธ์ จันทร์โอชา เป็นประธาน เห็นชอบโครงการสินเชื่อชะลอการขายข้าวเปลือกนาปี ปีการผลิต 2557/2558 จากเดิมธนาคารเพื่อการเกษตรและสหกรณ์การเกษตรจะจ่ายเป็น 80% ของราคาตลาด เพิ่มเป็น 90% ของราคาตลาด นโยบายดังกล่าวถูกเรียกว่า "จำนำยุ้งฉาง" และไทยรัฐ ยังว่าเป็น "ประยุทธ์นิยม"
เดือนพฤศจิกายน 2557 รองประธานกรรมการหอการค้าไทย เปิดเผยว่า ปัจจุบันมีการทุจริต 30–50% เป็นมูลค่า 2-3 แสนล้านบาท
รัฐบาลทหารริเริ่มโครงการ "ประชารัฐ" ในเดือนกันยายน 2558 มีบริษัทใหญ่ที่ประกอบธุรกิจหลายประเภท 24 บริษัทลงสนามสนับสนุนโครงการในเดือนธันวาคม 2558 ซึ่งเป็นข้อตกลงต่างตอบแทนกับรัฐบาลให้ได้เอกสิทธิ์บางอย่าง ปลายปีนั้น รัฐบาลออกงบประมาณกระตุ้นเศรษฐกิจ 136,000 ล้านบาท โดยมีการให้กองทุนหมู่บ้านกู้เงิน 59,000 หมู่บ้าน และการจัดสรรงบตำบล 36,725 ล้านบาท และในปีงบประมาณ 2559 รัฐบาลจัดสรรงบโครงการประชารัฐ 250,000 ล้านบาท มีการริเริ่ม "ประชารัฐรักสามัคคี" ซึ่งเป็นการสนับสนุนวิสาหกิจชุมชนคล้ายกับการริเริ่มหนึ่งตำบลหนึ่งผลิตภัณฑ์สมัยทักษิณ โดยในปี 2560 มีการอ้างว่าช่วยเพิ่มรายได้แก่ครอบครัวที่เข้าร่วมเดือนละ 358 ล้านบาท แนวนโยบายนี้ก่อให้เกิดทุนนิยมแบบมีลำดับชั้น ซึ่งธุรกิจขนาดใหญ่คอยชี้นำธุรกิจขนาดย่อมในท้องถิ่น
ผลลัพธ์ > ผลต่อความสัมพันธ์ระหว่างประเทศ

สหภาพยุโรปจะชะลอการลงนามความตกลงความเป็นหุ้นส่วนและความร่วมมือ (Partnership and Cooperation Agreement) และเรียกร้องให้กองทัพไทยฟื้นฟูระบอบประชาธิปไตยผ่านการเลือกตั้ง และยังเรียกร้องให้ปล่อยตัวผู้ถูกกักขังการเมืองและยุติการตรวจพิจารณา
วันที่ 20 มิถุนายน 2557 กระทรวงการต่างประเทศสหรัฐอเมริกาออกแถลงรายงานสถานการณ์การค้ามนุษย์ (TIP) ประจำปี 2557 ซึ่งประเทศไทยถูกปรับลดระดับลงไปอยู่ระดับ 3 (Tier 3) ซึ่งเป็นระดับต่ำสุด โดยให้เหตุผลว่า ประเทศไทยไม่ยอมปฏิบัติตามมาตรฐานการจัดการกับปัญหาการค้ามนุษย์ตลอด 4 ปีที่ผ่านมา วันที่ 27 มิถุนายน 2557 กระทรวงการต่างประเทศสหรัฐระงับความร่วมมือชั่วคราวกับไทย ทำให้ยกเว้นไทยในการฝึกแผนซ้อมรบทางทะเล ชื่อ "แปซิฟิกริม"
ผลลัพธ์ > การจำกัดสิทธิพลเมืองและสิทธิทางการเมือง

ในรายงานเสรีภาพสื่อมวลชนโลกของ องค์กรนักข่าวไร้พรมแดน ได้จัดอันดับเสรีภาพสื่อมวลชนในประเทศไทยในปี 2558 ไว้ที่อันดับที่ 136 จากอันดับ 134 เมื่อปีก่อน
ในเดือนมีนาคม 2559 คสช. ให้ทหารตั้งแต่ยศร้อยตรีขึ้นไปมีอำนาจป้องกันและปราบปรามความผิด 27 อย่าง มีอำนาจตรวจค้นทรัพย์สินได้โดยไม่ต้องมีหมายศาล มีอำนาจยึดทรัพย์ ระงับธุรกรรมทางการเงินและห้ามผู้ต้องสงสัยเดินทาง
ผลลัพธ์ > "คืนความสุขให้คนในชาติ"

คสช.จัดรณรงค์ "คืนความสุขให้คนในชาติ" โดยจัดการเฉลิมฉลองรับรัฐประหารซึ่งกองทัพจัดแสดงป๊อป โดยละเว้นการห้ามชุมนุมเกินห้าคน สำนักข่าวกรมประชาสัมพันธ์ประกาศว่าจะจัดเทศกาลดนตรีในสวนทุกวันพฤหัสบดี เริ่มตั้งแต่วันที่ 5 มิถุนายน ฝ่ายประยุทธ์จะจัดรายการรายสัปดาห์เพื่อสรุปงานของ คสช. ซึ่งจะไม่มีการตอบคำถามของสาธารณะ และสถานีวิทยุโทรทัศน์ทุกแห่งถูกบังคับให้แพร่สัญญาณ
วันที่ 11 มิถุนายน ฐากร ตัณฑสิทธิ์ เลขาธิการ กสทช. กล่าวว่า คสช. ประสานงานให้ กสทช. จัดการถ่ายทอดสดการแข่งขันฟุตบอลโลก 2014 ทุกนัดผ่านโทรทัศน์ภาคพื้นดิน คือ สถานีวิทยุโทรทัศน์กองทัพบก, สถานีโทรทัศน์สีกองทัพบกช่อง 7 และช่อง 8 หลังศาลปกครองสูงสุดพิจารณาถึงที่สุดแล้ว พร้อมเชิญผู้แทนบริษัท อาร์เอส อินเตอร์เนชันแนล บรอดคาสติง แอนด์ สปอร์ต แมเนจเมนต์ จำกัด (อาร์เอสบีเอส) หารือแนวทางในการชดเชย โดยฝ่ายอาร์เอส เสนอให้มีค่าชดเชยเป็นเงิน 766.515 ล้านบาท ต่อมาวันที่ 12 มิถุนายน คณะกรรมการกองทุนวิจัยและพัฒนากิจการกระจายเสียง กิจการโทรทัศน์ และกิจการโทรคมนาคม เพื่อประโยชน์สาธารณะ (กทปส.) และคณะกรรมการ กสทช. ประชุมพิจารณาการชดเชยดังกล่าว โดยออกมติให้ใช้กองทุน กทปส.ชดเชยให้อาร์เอสบีเอส เป็นเงินไม่เกิน 427.015 ล้านบาท ด้านสมเกียรติ อ่อนวิมล นักวิชาการอิสระด้านสื่อสารมวลชน โพสต์เฟซบุ๊กว่า การใช้เงินดังกล่าวไม่สมควร ไม่เกิดประโยชน์ต่อชาติ ไร้สาระ และสูญเปล่า แนะนำว่า กสทช. ควรปฏิเสธ คสช. ไป เขาเสนอว่าเงินจำนวนดังกล่าวสามารถสร้างห้องสมุดประชาชนได้ทุกจังหวัด
ด้าน พันเอก วินธัย สุวารี รองโฆษกกองทัพบกแถลงว่า คสช.ร่วมกับบริษัท สหมงคลฟิล์ม อินเตอร์เนชันแนล จำกัด, บริษัท พร้อมมิตร โปรดักชัน จำกัด และโรงภาพยนตร์จำนวน 160 แห่งทั่วประเทศ จัดกิจกรรมฉายภาพยนตร์ไทยเรื่อง “ตำนานสมเด็จพระนเรศวรมหาราช ภาค ๕ ยุทธหัตถี ” ให้ประชาชนทั่วไปเข้าชม ในวันที่ 15 มิถุนายน พ.ศ. 2557 รอบฉายเวลา 11:00 น. โดยไม่เสียค่าใช้จ่าย
วันที่ 6 สิงหาคม 2557 มีผู้แทน คสช. รับมอบตั๋วภาพยนตร์ในโอกาสวันแม่แห่งชาติจำนวน 20,000 ใบจากบริษัท เมเจอร์ ซีนีเพล็กซ์ กรุ๊ป จำกัด (มหาชน) เพื่อนำไปแจกจ่ายให้แม่ลูกมีกิจกรรมร่วมกัน
ปฏิกิริยา > ในประเทศ > คัดค้าน > เครือข่ายนักวิชาการเพื่อสิทธิพลเมือง

เครือข่ายนักวิชาการเพื่อสิทธิพลเมือง หรือ คนส. เป็นกลุ่มของอาจารย์มหาวิทยาลัยและนักวิชาการที่รวมตัวกันทำกิจกรรมด้านสิทธิมนุษยชนและสิทธิพลเมืองหลังรัฐประหารในประเทศไทย พ.ศ. 2557 กิจกรรมของกลุ่มที่ผ่านมามีทั้งการสัมมนาทางวิชาการ การออกแถลงการณ์ต่อสถานการณ์ และกิจกรรมเชิงวัฒนธรรม
ประเด็นที่คนสนใจมักเป็นประเด็นที่เกี่ยวข้องกับสิทธิทางการเมือง สิทธิในกระบวนการยุติธรรม เสรีภาพการแสดงออก เสรีภาพทางวิชาการ สิทธิเสรีภาพของนักศึกษา การทำกิจกรรมของเครือข่ายนักวิชาการเพื่อสิทธิพลเมืองมักถูกจับตาจากเจ้าหน้าที่รัฐการพยายามสืบทอดอำนาจของคณะรักษาความสงบแห่งชาติ และในหลายครั้งผู้ร่วมกิจกรรมถูกดำเนินคดี โดยเฉพาะข้อกล่าวหาฝ่าฝืนคำสั่งหัวหน้าคสช.ที่ 3/2558 ที่ห้ามการชุมนุมตั้งแต่ห้าคนขึ้นไปสมาชิกส่วนหนึ่งของเครือข่ายนักวิชาการเพื่อสิทธิพลเมือง เช่น พิชิต ลิขิตกิจสมบูรณ์ รองศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์, พิชญ์ พงษ์สวัสดิ์ อาจารย์ประจำคณะรัฐศาสตร์ จุฬาลงกรณ์มหาวิทยาลัย, ยุกติ มุกดาวิจิตร อาจารย์ประจำคณะสังคมวิทยาและมานุษยวิทยา มหาวิทยาลัยธรรมศาสตร์ เป็นสมาชิกของสมัชชาปกป้องประชาธิปไตย (สปป.) ซึ่งเป็นเครือข่ายนักวิชาการที่ทำกิจกรรมรณรงค์ในช่วงก่อนรัฐประหาร 2557
เดือนพฤษภาคม 2558 กลุ่มพลเมืองฟ้องกลับ ฟ้องคดีต่อประยุทธ์ จันทร์โอชาในข้อหากบฏ อันเป็นความผิดตามประมวลกฎหมายอาญา มาตรา 113 อย่างไรก็ตามศาลยติธรรมทั้งสามชั้นไม่รับไต่สวนมูลฟ้อง
ปฏิกิริยา > ต่างประเทศ > กฎอัยการศึก

โฆษกกระทรวงการต่างประเทศสหรัฐอเมริกา แถลงว่ารับทราบการประกาศกฎอัยการศึกในไทยแล้ว พร้อมทั้งกำลังติดตามสถานการณ์อย่างใกล้ชิด แต่ยังมีความกังวลอย่างยิ่ง ต่อวิกฤตการเมืองไทยซึ่งถลำลึกยิ่งขึ้น และเรียกร้องทุกฝ่าย เคารพหลักการประชาธิปไตย รวมถึงเคารพเสรีภาพในการสื่อสาร สหรัฐอเมริกามีความเข้าใจว่า กองทัพบกประกาศว่าไม่ใช่รัฐประหาร และตั้งความหวังว่ากองทัพบกจะยึดมั่นว่าเป็นเรื่องชั่วคราว เพื่อป้องกันเหตุรุนแรง และไม่บ่อนทำลายสถาบันประชาธิปไตย โดยทุกฝ่ายต้องร่วมกัน แก้ไขความขัดแย้งด้วยการเจรจา เพื่อแสวงหนทางเดินหน้าต่อไป และตอกย้ำให้เห็นความจำเป็นของการเลือกตั้ง ซึ่งจะชี้วัดความปรารถนาของประชาชนไทย
ขณะที่รัฐบาลญี่ปุ่น แสดงความวิตกกังวลอย่างมาก และเรียกร้องให้ทุกฝ่ายอดกลั้น ไม่ใช้ความรุนแรง เช่นเดียวกับนักลงทุนญี่ปุ่นในไทย ที่แสดงความวิตกกังวลอย่างมาก โดยเฉพาะบริษัทผลิตรถยนต์ ทั้งฮอนดา, โตโยตา และนิสสัน สหภาพยุโรปเรียกร้องให้เกิดการเลือกตั้งในประเทศไทย เพื่อให้มีรัฐบาลที่ชอบด้วยกฎหมาย ขอให้ทุกฝ่ายร่วมมือกัน เพื่อผลประโยชน์ของไทยเอง รวมทั้งขอให้กองทัพ เคารพสิทธิมนุษยชนและเสรีภาพสื่อมวลชน
ดูเพิ่ม

กปปส.
รัฐประหารในประเทศไทย
รัฐประหารในประเทศไทย พ.ศ. 2549
วิกฤตการณ์การเมืองไทย พ.ศ. 2556–2557
แหล่งข้อมูลอื่น

เว็บไซต์รัฐบาลไทย
คณะรักษาความสงบแห่งชาติ ที่เฟซบุ๊ก
คณะรักษาความสงบแห่งชาติ ที่เอกซ์ (ทวิตเตอร์)
รวมข่าวรัฐประหาร – ไทยรัฐ
สามปี คสช. วางฐานอำนาจ “มั่นคง มั่งคั่ง ยั่งยืน” เก็บถาวร 2020-08-11 ที่ เวย์แบ็กแมชชีน - สรุปสถานการณ์ 2557-2560
ทหารคุมพื้นที่ในจังหวัดเชียงใหม่
การร่างและบังคับใช้รัฐธรรมนูญฉบับใหม่เป็นเป้าหมายสำคัญของคณะรัฐประหาร
รัฐประหารครั้งนี้เกิดขึ้นหลังจากวิกฤตการณ์การเมืองไทย พ.ศ. 2556–2557 ซึ่งกลุ่ม กปปส. ชุมนุมต่อต้านรัฐบาลยิ่งลักษณ์ราว 7 เดือน
ประยุทธ์พบกับประธานาธิบดีสหรัฐ ดอนัลด์ ทรัมป์ เมื่อปี 2560
ป้ายผ้าในกรุงเทพมหานคร เมื่อวันที่ 30 มิถุนายน 2557 แจ้งให้สาธารณชนทราบว่าการกดถูกใจหรือแบ่งปันการหมิ่นสถาบันพระมหากษัตริย์บนสื่อสังคมอาจถูกจำคุก
ทหารคุมพื้นที่ในช่วงเวลายามค่ำคืน
ทอง กันทาธรรม

| ทอง กันทาธรรม |
| --- | --- |


รัฐมนตรี
ดำรงตำแหน่ง 31 สิงหาคม – 17 กันยายน พ.ศ. 2488
นายกรัฐมนตรี: ทวี บุณยเกตุ
ดำรงตำแหน่ง 17 กันยายน พ.ศ. 2488 – 31 มกราคม พ.ศ. 2489
นายกรัฐมนตรี: หม่อมราชวงศ์เสนีย์ ปราโมช
ดำรงตำแหน่ง 1 ธันวาคม พ.ศ. 2489 – 30 พฤษภาคม พ.ศ. 2490
นายกรัฐมนตรี: พลเรือตรี ถวัลย์ ธำรงนาวาสวัสดิ์
รัฐมนตรีช่วยว่าการกระทรวงมหาดไทย
ดำรงตำแหน่ง 30 พฤษภาคม – 8 พฤศจิกายน พ.ศ. 2490
นายกรัฐมนตรี: พลเรือตรี ถวัลย์ ธำรงนาวาสวัสดิ์
 
ข้อมูลส่วนบุคคล
เกิด: 2 เมษายน พ.ศ. 2454 อำเภอหนองม่วงไข่ จังหวัดแพร่
เสียชีวิต: 17 กันยายน พ.ศ. 2526 (72 ปี)
พรรคการเมือง: ชาตินิยม

ทอง กันทาธรรม เป็นอดีตรัฐมนตรีที่ไม่ได้ประจำกระทรวง อดีตรัฐมนตรีช่วยว่าการกระทรวงมหาดไทยของไทย อดีตสมาชิกสภาผู้แทนราษฎรจังหวัดแพร่ 5 สมัย สังกัดพรรคชาตินิยม และเป็นสมาชิกสภาผู้แทนราษฎรเพียงคนเดียวของพรรคชาตินิยมที่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 อดีตหัวหน้าเสรีไทยสายแพร่
ประวัติ

ทอง กันทาธรรม หรือเป็นที่รู้จักว่า ''พ่อเลี้ยงทอง'' เกิดเมื่อวันที่ 2 เมษายน พ.ศ. 2454 ที่อำเภอหนองม่วงไข่ จังหวัดแพร่ เป็นบุตรชายคนที่ 2 ในจำนวนพี่น้อง 3 คน ของนายเทพ กันทาธรรม กับนางศรีเวย กันทาธรรม บิดามีเชื้อสายเจ้านายของเมืองเชียงแสน ส่วนมารดาสืบเชื้อสายจากเจ้านายของพวกไทลื้อ มีพี่ชายเติบโตมาด้วยกันคือ นายอุทัย หรือพ่อเลี้ยงอุทัย กันทาธรรม และน้องชายคือ นายสม หรือพ่อเลี้ยงสม กันทาธรรม เข้ารับการศึกษาที่โรงเรียนพิริยาลัยจังหวัดแพร่ ต่อมาย้ายไปศึกษาที่โรงเรียนยุพราชวิทยาลัย จนถึงชั้นมัธยมปีที่ 7 จากนั้นจึงย้ายเข้าไปศึกษาต่อที่โรงเรียนสวนกุหลาบวิทยาลัย จนจบการศึกษาชั้นมัธยมปีที่ 8 ต่อมาในปี พ.ศ. 2473 เข้ารับการศึกษาที่มหาวิทยาลัยธรรมศาสตร์
การทำงาน > รับราชการ

เมื่อปี พ.ศ. 2477 ทอง กันทาธรรม เข้าทำงานประจำที่แผนกตรวจสอบเรื่องและความเห็น สำนักงานเลขานุการคณะรัฐมนตรี จากนั้นย้ายไปประจำที่แผนสัญญาทางพระราชไมตรี กองการต่างประเทศ กรมมหาดไทย กระทั่งในปี พ.ศ. 2479 ได้รับแต่งตั้งเป็นนายอำเภอหางดง จังหวัดเชียงใหม่ แต่ทำงานได้เพียง 9 เดือน ก็ลาออกจากราชการเพื่อลงสมัครรับเลือกตั้งสมาชิกสภาผู้แทนราษฎร
การทำงาน > ฝ่ายนิติบัญญัติ

ทอง กันทาธรรม เป็นนักการเมืองชาวจังหวัดแพร่ เคยได้รับเลือกตั้งเป็นสมาชิกสภาผู้แทนราษฎรจังหวัดแพร่ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 และการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 โดยไม่สังกัดพรรคการเมือง ต่อมาได้เข้าร่วมกิจกรรมกับพรรคสหชีพ
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 และในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 ได้รับเลือกตั้งในนามพรรคชาตินิยม ซึ่งในการเลือกตั้งเดือนธันวาคม พ.ศ. 2500 เขาเป็นสมาชิกสภาผู้แทนราษฎรเพียงคนเดียวของพรรคชาตินิยมที่ได้รับเลือกตั้ง
ทอง กันทาธรรม เคยตั้งกระทู้ถามกระทรวงมหาดไทย เกี่ยวกับอำนาจในการออกหมายค้น เมื่อปี พ.ศ. 2482
การทำงาน > ฝ่ายบริหาร

ทอง กันทาธรรม ได้รับแต่งตั้งเป็นเลขานุการรัฐมนตรีว่าการกระทรวงมหาดไทย (นาวาเอก บุง ศุภชลาศัย) ในปี พ.ศ. 2487 และเป็นรัฐมนตรีที่ไม่ประจำกระทรวงในปี พ.ศ. 2488 ในรัฐบาลของนายทวี บุณยเกตุ และรัฐบาลของหม่อมราชวงศ์เสนีย์ ปราโมช และในรัฐบาลของพลเรือตรี ถวัลย์ ธำรงนาวาสวัสดิ์ (ยศขณะนั้น) และในปี พ.ศ. 2490 ได้รับแต่งตั้งเป็นรัฐมนตรีช่วยว่าการกระทรวงมหาดไทย
การทำงาน > การต่อสู้ทางการเมือง

ทอง กันทาธรรม ถูกกล่าวหาว่าเป็นกบฎจากรัฐบาลที่มาจากการรัฐประหารในประเทศไทย พ.ศ. 2490 ภายใต้การนำของจอมพล ผิน ชุณหะวัณ และเขาต้องรับโทษจำคุกถึง 3 ครั้ง ครั้งแรกเป็นเวลา 100 วัน ครั้งที่สองเป็นเวลากว่า 2 เดือน และครั้งที่สามเป็นเวลา 20 วัน กระทั่งเกิดเหตุการณ์สังหารรัฐมนตรีที่เคยร่วมงานกับขบวนการเสรีไทย คือ ถวิล อุดล ทองอินทร์ ภูริพัฒน์ จำลอง ดาวเรือง และทองเปลว ชลภูมิ ส่งผลให้นายทอง กันทาธรรม ต้องลี้ภัยไปอยู่ที่เมืองยองห้วย เขตเชียงตุง ประเทศพม่า จนเหตุการณ์คลี่คลายขึ้น นายทอง กันทาธรรม จึงกลับมาสมัครรับเลือกตั้งอีกครั้งหนึ่ง
เล็กซ์ ลูเกอร์

| Lex Luger |
| --- | --- |

เกิด: Lawrence Wendell Pfohl  (1958-06-02) 2 มิถุนายน ค.ศ. 1958 (66 ปี) Buffalo, New York, U.S.
ศิษย์เก่า: Pennsylvania State University University of Miami
คู่สมรส: Peggy Fulbright (สมรส 1979; หย่า 2003)
คู่รัก: Miss Elizabeth (1999; died 2003)
บุตร: 2
นักมวยปล้ำอาชีพ
ชื่อบนสังเวียน: Lex Lugar Lex Luger The Lugar The Narcissist The Total Package
ส่วนสูง: 6 ฟุต 6 นิ้ว (198 เซนติเมตร)
น้ำหนัก: 275 ปอนด์ (125 กิโลกรัม)
มาจาก: Atlanta, Georgia Chicago, Illinois
ฝึกหัดโดย: Barry Windham Bob Roop Hiro Matsuda
เปิดตัว: October 31, 1985
รีไทร์: 2006
 
อเมริกันฟุตบอลอาชีพ
หมายเลข 66
ตำแหน่ง:: Offensive lineman
ข้อมูลส่วนบุคคล
ส่วนสูง:: 6 ฟุต 3 นิ้ว (1.91 เมตร)
น้ำหนัก:: 270 ปอนด์ (122 กิโลกรัม)
ข้อมูลอเมริกันฟุตบอลอาชีพ
มัธยมปลาย:: Orchard Park (NY)
วิทยาลัย:: Miami
ไม่ได้รับการดราฟต์:: 1979
ประวัติอเมริกันฟุตบอลอาชีพ  
 Montreal Alouettes (แม่แบบ:CFL Year–แม่แบบ:CFL Year)  Green Bay Packers (แม่แบบ:NFL Year–แม่แบบ:NFL Year)*  Tampa Bay Bandits (แม่แบบ:USFL Year)  Memphis Showboats (แม่แบบ:USFL Year–แม่แบบ:NFL Year)  Jacksonville Bulls (แม่แบบ:USFL Year) 
 * Offseason and/or practice squad member only
 
 
ลาเวร์นช เวนเดลล์ พอฟชล์ (Lawrence Wendell Pfohl; 2 มิถุนายน ค.ศ. 1958) หรือที่รู้จักกันดีในสังเวียนมวยปล้ำว่า เล็กซ์ ลูเกอร์ (Lex Luger) เป็นอดีตนักอเมริกันฟุตบอลและเป็นอดีตนักมวยปล้ำอาชีพชาวอเมริกันของ WWF ,WCW และ NWA เป็นอดีตแชมป์โลกถึง 3 สมัย ได้แก่ แชมป์โลก WCW 1 สมัย และ แชมป์โลก WWA 2 สมัย และยังเคยได้แชมป์ยูเอสของ NWA/WCW 5 สมัย นอกจากนี้ยังเป็นผู้ชนะรอยัลรัมเบิลประจำปี 1994 พร้อมกับ เบรต ฮาร์ต และได้เข้าสู่หอเกียรติยศ WWE Hall of Fame ประจำปี 2025
แชมป์และรางวัล

Championship Wrestling from Florida
NWA Florida Bahamian Championship (1 time)
NWA Florida Television Championship (1 time)
NWA Southern Heavyweight Championship (Florida version) (3 times)
Jim Crockett Promotions / World Championship Wrestling
Jim Crockett, Sr. Memorial Cup (1988) – with Sting
NWA (Mid-Atlantic)/WCW World Tag Team Championship (3 times) – with Barry Windham (1), Sting (1), and The Giant (1)
NWA/WCW United States Heavyweight Championship (5 times)
WCW Triple Crown Champion
WCW World Heavyweight Championship (2 times)
WCW World Television Championship (2 times)
Pro Wrestling Illustrated
PWI Comeback of the Year (1993)
PWI Feud of the Year (1987) Four Horsemen vs. Super Powers and the Road Warriors
PWI Feud of the Year (1988, 1990) vs. Ric Flair
PWI Match of the Year (1991) with Sting vs. The Steiner Brothers at SuperBrawl
PWI Most Popular Wrestler of the Year (1993)
PWI Rookie of the Year (1986)
PWI Wrestler of the Year (1997)
PWI ranked him #20 of the top 500 singles wrestlers of the "PWI Years" in 2003
PWI ranked him #2 of the top 500 singles wrestlers in the PWI 500 in 1991
World Wrestling All-Stars
WWA World Heavyweight Championship (1 time)
World Wrestling Federation / WWE
Royal Rumble (1994) with Bret Hart1
WWE Hall of Fame (Class of 2025)
Slammy Award for Most Patriotic (1994)
Wrestling Observer Newsletter awards
Most Improved (1989)
Worst Worked Match of the Year (1996) with Arn Anderson, Meng, The Barbarian, Ric Flair, Kevin Sullivan, Z-Gangsta, and The Ultimate Solution vs. Hulk Hogan and Randy Savage, Uncensored, Towers of Doom match, Tupelo, Mississippi, March 24
1Luger and Bret Hart are recognized as co-winners after both simultaneously eliminated each other.
แหล่งข้อมูลอื่น

เล็กซ์ ลูเกอร์ ที่ WWE.com
Just Sports Stats
Aug 16 2013 Audio Interview with Lex Luger
Lex Luger ที่อินเทอร์เน็ตมูวีเดตาเบส
วัลลอฮ์ซะมานยาซิลาฮี

| คำแปล: "เป็นเวลานานมากแล้ว โอ้ อาวุธของข้า!" |
| --- | --- |
เพลงชาติของ สหสาธารณรัฐอาหรับ  อดีตเพลงชาติ  อียิปต์  อดีตเพลงชาติ  อิรัก  อดีตเพลงชาติ  ลิเบีย
เนื้อร้อง: เศาะลาห์ ญาฮีน
ทำนอง: กะมาล อัฏเฏาะวีล
รับไปใช้: 20 พฤษภาคม ค.ศ. 1960 (สหสาธารณรัฐอาหรับ)  2 กรกฎาคม ค.ศ. 1965 (อิรัก) 1 กันยายน ค.ศ. 1969 (ลิเบีย) 11 กันยายน ค.ศ. 1971 (อียิปต์)
เลิกใช้: 11 กันยายน ค.ศ. 1971 (สหสาธารณรัฐอาหรับ) 26 มีนาคม ค.ศ. 1979 (อียิปต์) 17 กรกฎาคม ค.ศ. 1981 (อิรัก) 2 มีนาคม ค.ศ. 1977 (ลิเบีย)
ก่อนหน้า: ซะลามอัฟฟันดีนา (อียิปต์; 1958) ฮุมาตัดดิยาร (ซีเรีย; 1958) เมาฏินี (อิรัก; 1965) ลิเบีย ลิเบีย ลิเบีย (ลิเบีย; 1969)
ถัดไป: ฮุมาตัดดิยาร (ซีเรีย; 1961) อัลลอฮุอักบัร (ลิเบีย; 1977, ในฐานะเพลงชาติเดียว) บิลาดี บิลาดี บิลาดี (อียิปต์; 1979) อัรฎุลฟุรอตัยน์ (อิรัก; 1981)[ต้องการอ้างอิง]
วัลลอฮ์ซะมานยาซิลาฮี (อาหรับ: والله زمان يا سلاحي) เป็นเพลงชาติของสหสาธารณรัฐอาหรับ (สหพันธรัฐอียิปต์และซีเรีย) เมื่อ ค.ศ. 1960 ภายหลังการล่มสลายของสหสาธารณรัฐ ใน ค.ศ. 1961 อียิปต์จึงนำเพลงชาติฉบับดังกล่าวใช้เป็นของตน จนกระทั่งสิ้นสุดสหสาธารณรัฐเมื่อ ค.ศ. 1971 จนถึง ค.ศ. 1979
ประวัติ

ภายหลังการประกาศใช้เพลงชาติของสหสาธารณรัฐ เพลงประจำขบวนการชาตินิยม ประพันธ์โดยอุมม์กัลษูมในช่วงวิกฤตการณ์คลองสุเอซใน ค.ศ. 1956 เป็นที่รู้จักกันในอียิปต์และโลกอาหรับว่า Tripartite Aggression เป็นการต่อสู้ระหว่างอียิปต์กับไตรภาคีได้แก่ สหราชอาณาจักร, ฝรั่งเศส และอิสราเอล ในขณะนั้นเนื้อเพลงของขบวนการชาตินิยมได้รับความนิยมในช่วงเวลานั้น เพลงปลุกใจดังกล่าว มีการบรรเลงทางสถานิวิทยุในอียิปต์ตลอดช่วงระยะเวลาที่เกิดสงคราม ในบางครั้งมีการเปิดเพลงดังกล่าวทุก 10 นาที
เพลงนี้ได้รับความนิยมในระยะหนึ่ง โดยใช้เป็นเพลงชาติของสหสาธารณรัฐเพียง 2 ปี ภายหลังการสถาปนาสหสาธารณรัฐ ได้ประกาศใช้เพลงชาติฉบับใหม่ที่ชื่อว่า อัสซะลาเอลจอมฮูรีเอลยะมิสรี เป็นเพลงชาติระหว่าง ซะลามอัฟฟานดินาร์ (ราชอาณาจักรอียิปต์และซูดาน) และฮุมาตอัดดิยาร์ (เพลงชาติซีเรีย)
ประพันธ์บทร้องโดยเศาะลาห์ ญาฮีนและเรียบเรียงทำนองโดยกะมาล อัฏเฏาะวีล ในสาธารณรัฐอิรัก ได้นำเพลงชาติฉบับนี้ไปบรรเลง โดยไม่มีการขับร้องระหว่าง ค.ศ. 1965 ถึง 1981
ใน ค.ศ. 1979 ได้มีการประกาศใช้เพลงชาติอียิปต์ฉบับใหม่ที่ใช้อยู่จนถึงปัจจุบัน มีชื่อว่า บิลาดี บิลาดี บิลาดี
แหล่งข้อมูลอื่น

Information, Audio, Lyrics, and Sheet Music on Walla Zaman Ya Selahy
| ด ค กเพลงชาติอียิปต์ |
| --- | --- | --- |
|  ซะลามอัฟฟานดินาร์ (เพลงสรรเสริญพระบารมี ค.ศ. 1871–1958)  อัสซะลามิยะมิสรี (ค.ศ. 1923–1936)  ฮุมาฮ์อัดดิยาร (สหสาธารณรัฐอาหรับ ค.ศ. 1958–1961)  วาลละฮ์ซะมานยาซิลาฮี (ค.ศ. 1960–1979)  บิลาดี บิลาดี บิลาดี (ตั้งแต่ ค.ศ. 1979)  |  ซะลามอัฟฟานดินาร์ (เพลงสรรเสริญพระบารมี ค.ศ. 1871–1958)  อัสซะลามิยะมิสรี (ค.ศ. 1923–1936)  ฮุมาฮ์อัดดิยาร (สหสาธารณรัฐอาหรับ ค.ศ. 1958–1961)  วาลละฮ์ซะมานยาซิลาฮี (ค.ศ. 1960–1979)  บิลาดี บิลาดี บิลาดี (ตั้งแต่ ค.ศ. 1979)  |  |
ทองสุก 13

| ทองสุก 13 |
| --- | --- |
ใบปิดภาพยนตร์
กำกับ: ทวีวัฒน์ วันทา
เขียนบท: เอกสิทธิ์ ไทยรัตน์ สมหมาย เลิศอุฬาร ทวีวัฒน์ วันทา อดิเรก วัฏลีลา
อำนวยการสร้าง: ประชา มาลีนนท์ เทรซี แอน มาลีนนท์ ณฤทธิ์ ยุวบูรณ์ อดิเรก วัฏลีลา
นักแสดงนำ: ชินวุฒ อินทรคูสิน ฌอห์ณ จินดาโชติ ชีรณัฐ ยูสานนท์ อัครณัฐ อริยฤทธิ์วิกุล ณัฐภัสสรา อดุลยาเมธาสิริ กิตติ์ลภัส กรสุทธิ์ไรวรรณ
กำกับภาพ: จิระเดช สำเนียงเสนาะ
ดนตรีประกอบ: ไจแอนท์ เวฟ
ผู้จัดจำหน่าย: เวฟ พิคเจอร์ส
ประเทศ: ประเทศไทย
ภาษา: ไทย
ทำเงิน: 37 ล้านบาท
ข้อมูลจากสยามโซน
ทองสุก 13 เป็นภาพยนตร์ไทยแนวสยองขวัญแบบนอน-สต็อป โดยมีต้นกำเนิดมาจากภาพยนตร์เรื่อง “ศุกร์ 13 ฝันหวาน” ในสหรัฐอเมริกา จากการกำกับของทวีวัฒน์ วันทา และเขียนบทโดยเอกสิทธิ์ ไทยรัตน์ และยังเป็นผลงานเรื่องแรกของบริษัท เวฟ พิคเจอร์ส จำกัด ออกฉายวันที่ 31 มกราคม พ.ศ. 2556 นำแสดงโดย ชินวุฒ อินทรคูสิน, ฌอห์ณ จินดาโชติ, ชีรณัฐ ยูสานนท์, อัครณัฐ อริยฤทธิ์วิกุล, ณัฐภัสสรา อดุลยาเมธาสิริ, กิตติ์ลภัส กรสุทธิ์ไรวรรณ
เนื้อเรื่อง

เนื้อเรื่องทั้งหมดดัดแปลงมาจาก “ศุกร์ 13 ฝันหวาน” ในกลุ่มเพื่อน ๆ มักจะมีใครคน ที่เป็นลูกไล่/ ตัวลง มักโดนแกล้งอยู่เสมอ และ “ทองสุก” (ชิน ชินวุฒ อินทรคูสิน) ก็เป็นตัวลงประจำกลุ่ม ด้วยความที่เป็นคนเนิร์ด จึงโดนรุมแกล้งอยู่เสมอตั้งแต่เด็ก ๆ ยังดีที่เขายังมี “น้ำ” (น้ำชา ชีรณัฐ ยูสานนท์) เป็นเพื่อนที่เห็นใจทองสุกมากที่สุด ทั้งสองเป็นเพื่อนจนเรียนมหาวิทยาลัยแต่เพราะความเนิร์ดของทองสุก ทำให้กลุ่มเพื่อนใหม่ไม่ว่าจะเป็น บอย (ฌอห์ณ จินดาโชติ), แจ๊ก (น๊อต อัครณัฐ อริยฤทธิ์วิกุล), บีม (กอล์ฟ ณัฐภัสสรา อดุลยาเมธาสิริ), ปุ้ย (ฐา กิตติ์ลภัส กรสุทธิ์ไรวรรณ) ที่ทนความเนิร์ดของทองสุกไม่ไหว แม้น้ำจะขอก็ตาม
แล้ววันหยุดยาวที่กำลังจะมาถึงก็ทำให้ทุกคนต้องลืมเพื่อนคนนี้ไม่ลงไปตลอดชีวิต เมื่อทุกคนนัดกันหนีทองสุกไปเที่ยวกันที่เกาะเล็ก ๆ กลางทะเลสาบเวิ้งว้างแห่งหนึ่ง โดยมีโจทย์ง่าย ๆ ว่า งานนี้ต้องไม่มีทองสุก แต่ใครจะรู้ว่า ทองสุก แอบไปเซอร์ไพร์สที่นั่น และในคืนนั้นดันไปตรงกับวัน ศุกร์ 13 ที่ว่ากันว่าเป็น “คืนผีแดก” คืนที่วิญญาณผีร้ายออกมากินเครื่องเซ่นสังเวย เพื่อน ๆ จึงตอบแทนทองสุกด้วยการแกล้งด้วยการขังในตู้ที่ปิดตาย หารู้ไม่ว่าคนในกลุ่มได้รับบทเรียนที่ขำไม่ออก ในคืนที่เต็มไปด้วยความหลอนและไม่มีใครไว้ใจใครแม้กระทั่งตัวเอง
รายชื่อนักแสดง > นักแสดงหลัก

ชินวุฒ อินทรคูสิน รับบท ทองสุก
สิชฌ์ษัญจ์ ภิญโญธีรโชติ รับบท ทองสุก (วัยเด็ก)
ฌอห์ณ จินดาโชติ รับบท บอย
ชีรณัฐ ยูสานนท์ รับบท น้ำ
อาภัสรา เลิศประเสริฐ รับบท น้ำ (วัยเด็ก)
อัครณัฐ อริยฤทธิ์วิกุล รับบท แจ็ก
ณัฐภัสสรา อดุลยาเมธาสิริ รับบท บีม
กิตติ์ลภัส กรสุทธิ์ไรวรรณ รับบท ปุ้ย
รายชื่อนักแสดง > นักแสดงสมทบ

ชไมพร จตุรภุช รับบท แม่ของทองสุก
อัญชลี สายสุนทร รับบท แม่ของน้ำ
เทิดพร มโนไพบูลย์ รับบท พ่อหมอ
รายชื่อนักแสดง > นักแสดงรับเชิญ

ทฤษฎี สหวงษ์ รับบท ผู้พิทักษ์
ดูเพิ่ม

ศุกร์ 13 ฝันหวาน
แหล่งข้อมูลอื่น

ข้อมูลภาพยนตร์-ทองสุก 13 จาก thaicinema เก็บถาวร 2013-01-04 ที่ เวย์แบ็กแมชชีน
ข้อมูลภาพยนตร์-ทองสุก 13 จาก majorcineplex เก็บถาวร 2013-01-02 ที่ เวย์แบ็กแมชชีน
ทองสุก 13 ที่สยามโซน
ถั่งเช่า

| ถั่งเช่า |
| --- | --- |

ดอกเห็ด Ophiocordyceps sinensis (ซ้าย) เจริญเติบโตออกจากหัวของซากของหนอนผีเสื้อ (ขวา)
สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: เห็ดรา Fungi
หมวด:: แอสโกไมโคตา 
ชั้น:: Sordariomycetes 
อันดับ:: Hypocreales 
วงศ์:: Ophiocordycipitaceae 
สกุล:: Ophiocordyceps  (Berk.) G.H.Sung, J.M.Sung, Hywel-Jones & Spatafora (2007)
สปีชีส์:: Ophiocordyceps sinensis
ชื่อทวินาม
Ophiocordyceps sinensis (Berk.) G.H.Sung, J.M.Sung, Hywel-Jones & Spatafora (2007)

ชื่อพ้อง
 Sphaeria sinensis Berk. (1843)  Cordyceps sinensis (Berk.) Sacc. (1878)
ดอกเห็ด (fruiting body) ของถั่งเช่าในธรรมชาติ O. sinensis (यार्सागुम्बा) ในภูมิภาคดอลโพ ของเนปาล ส่วนซากหนอน (corpus) ที่เป็นโฮสต์เป็นส่วนที่ฝังอยู่ในดิน
ถั่งเช่าแห้ง ขนาดต่าง ๆ
พ่อค้าในมณฑลชิงไห่ กำลังชั่งน้ำหนักถั่งเช่า
ถั่งเช่า หรือ ตังถั่งเช่า หรือชื่อเต็ม ตังถั่งแห่เช่า  (จีนตัวย่อ: 冬虫夏草; จีนตัวเต็ม: 冬蟲夏草; พินอิน: Dōngchóngxiàcǎo ตงฉงเซี่ยเฉา) หมายถึง "หญ้าหนอน" หรือ "ฤดูหนาวเป็นหนอน ฤดูร้อนเป็นหญ้า" เป็นสมุนไพรจีนที่เป็นส่วนผสมของเห็ดราและสัตว์ เกิดจากหนอนผีเสื้อกลางคืนแถบที่ราบสูงทิเบตที่จำศีลอยู่ใต้ดินในฤดูหนาว ถูกสปอร์ของเห็ดราที่ไม่ก่อให้เกิดโรคในคน (ที่คนกินได้) ในสกุล Ophiocordyceps อาศัยเป็นปรสิตและเติบโตสร้างเส้นใยออกมาทางส่วนหัวของตัวหนอนในฤดูร้อน เห็ดชนิดนี้มีชื่อวิทยาศาสตร์ว่า Ophiocordyceps sinensis
ถั่งเช่าพบในทิเบต มณฑลชิงไห่ มณฑลเสฉวน มณฑลกานซู มณฑลยูนนาน และแถบเทือกเขาหิมาลัยในอินเดีย ภูฏาน และเนปาล เห็ดถั่งเช่ามีสารสำคัญคอร์ดีเซพิน (Cordycepin) ซึ่งเป็นอนุพันธ์ของอะดีโนซีน อย่างไรก็ตามถั่งเช่าที่เก็บเกี่ยวในธรรมชาติมักมีสารหนูและโลหะหนักอื่น ๆ ปะปนในปริมาณสูง จึงอาจเป็นพิษได้ ในประเทศจีนการขายถั่งเช่าได้รับการควบคุมอย่างเข้มงวดโดย CFDA (สำนักงานคณะกรรมการอาหารและยาของจีน) ตั้งแต่ปีพ.ศ. 2559
อนุกรมวิธาน

เห็ดถั่งเช่า (ชื่อวิทยาศาสตร์: Ophiocordyceps sinensis (เดิมชื่อ Cordyceps sinensis)) เป็นที่รู้จักกันในภาษาจีนคือ ตงฉงเซี่ยเฉา และในภาษาไทยซึ่งทับศัพท์จากภาษาแต้จิ๋ว ตังทั้งแห่เฉ่า ชื่อภาษาท้องถิ่นอื่นคือ "ยาร์ตซากันบู" (ภาษาทิเบต: དབྱར་རྩྭ་དགུན་འབུ་, ไวลี: dbyar rtswa dgun 'bu, ตามตัวอักษร "หญ้าฤดูร้อน, หนอนฤดูหนาว") หรือ Yarsha-gumba หรือ Yarcha-gumba (यार्सागुम्बा ในภาษาเนปาล) หรือ Keeda Jadi (ရှီးပတီး ในภาษาพม่า)
เคมี > สารสำคัญในถั่งเช่า

สารกลุ่มนิวคลีโอไซด์ คือ อะดีโนซีน และคอร์ดีเซพิน (Cordycepin หรือ 3′-deoxyadenosine) เป็นสารสำคัญที่สกัดจากถั่งเช่าที่พบได้มากในบริเวณดอกเห็ดที่ยังไม่เกิดสปอร์ (fruiting body) คอร์ดีเซพินมีโครงสร้างทางเคมีที่คล้ายกับอะดีโนซีนอย่างมาก จนแม้กระทั่งเอนไซม์บางตัวในมนุษย์ให้การตอบสนองทางชีวเคมีในทางเดียวกัน ในถั่งเช่าธรรมชาติ (Ophiocordyceps sinensis) มีปริมาณคอร์ดีเซพินที่น้อยมากเมื่อเทียบกับ ในถั่งเช่าสีทอง (C. militaris)
พอลิแซ็กคาไรด์ (galactomannan)
ไขมันเออร์โกสเตอรอล (คอร์ดีเซพ-สเตอรอล)
น้ำตาลแอลกอฮอล์ คือ แมนนิทอล (mannitol หรือ D-mannitol) ซึ่งก่อนหน้าเคยถูกเรียกอย่างผิดพลาดในชื่อเฉพาะว่า กรดคอร์ดีเซพิก (cordycepic acid)